Sienkiewiczova ulica

Sienkiewiczova ulica je ulica v Bratislave, v mestskej časti Staré Mesto. Je pomenovaná podľa Henryka Sienkiewicza (1846 – 1916), poľského spisovateľa.

Tvorí spojnicu medzi Alžbetínskou a Bezručovou, je rovnobežná s Gajovou a Dobrovičovou. Počas Rakúsko-Uhorska mala názov Rakovszky-Gasse (Rakovszky István-utca) a patrila do mestskej časti Mesto Františka Jozefa.

Národné kultúrne pamiatky 
Na ulici sa nachádzajú dve národné kultúrne pamiatky – budovy s číslami 1 a 2. Na Sienkiewiczovej 1 sa nachádza Palác Robotníckej zdravotnej poisťovne postavený v eklektickom slohu. Na Sienkiewiczovej 2 stojí nájomný dom so záhradou. Obe budovy boli postavené začiatkom 20. storočia.

Referencie

Iné projekty

Externé odkazy 
Sienkiewiczova ulica na mape Bratislavy

Ulice v Starom Meste v Bratislave